[{"text_idx": "#000002", "text": "Loome psu\u0308u\u0308hilise erivajadusega inimestele vo\u0303imalused tegusaks eluks kogukonnas"}, {"text_idx": "#000003", "text": "Anname Sulle turvalise elukeskkonna, toetava vo\u0303rgustiku ja tegevustega sisustatud pa\u0308evad, et saaksid olla ro\u0303o\u0303mus, o\u0303ppida ja to\u0308o\u0308tada, tunda ennast vajalikuna ning viia ellu oma unistusi."}, {"text_idx": "#000004", "text": "So\u0303mera sai Ukraina kogukonna ajutiseks koduks"}, {"text_idx": "#000005", "text": "So\u0303mera majutuskeskuses on Ukraina pered elanud juba kolm kuud."}, {"text_idx": "#000006", "text": "So\u0303mera majutuskeskuse juht Helle Kahmi so\u0303nul on So\u0303meral valmisolek 150 inimesele majutuse pakkumiseks ja nu\u0308u\u0308dseks on ko\u0303ik kohad ka kasutusel. \u201eSelleks, et saaksime pakkuda abi vajavatele peredele ka pikaajalist majutust, oleme alustanud esimese maja kohandamist kortermajaks. Majade ehitamine korteriteks vajab to\u0303sist to\u0308o\u0308d ja loomingulist la\u0308henemist, suureks abiks on ka ukrainlased ise.\u201c"}, {"text_idx": "#000007", "text": "Helle so\u0303nul on So\u0303mera majutuskeskuses elavad pered ta\u0308nulikud, et neil on turvaline elupaik, koos elamine pakub lisaks kogukonnatunnet, saab kaasmaalastelt no\u0303u ku\u0308sida ja koos ta\u0308htpa\u0308evi pidada. \u201eLapsi saab julgelt o\u0303ue ma\u0308nguva\u0308ljakule ja rattaga so\u0303itma saata, samuti on rattad head vahendid kooli ja lasteaeda jo\u0303udmiseks. Suur osa lapsi ka\u0308ivad koolis ja lasteaias paari kilomeetri kaugusel Ka\u0308rlal, mo\u0303ned aga so\u0303idavad hommikuti linna Kuressaare Ametikooli.\u201d"}, {"text_idx": "#000008", "text": "\u201cUkrainlane on oma loomult to\u0308o\u0308kas ja pealehakkaja, kui koosto\u0308o\u0308s on lahendatud lastehoiuga seotud ku\u0308simused, siis laheneb ka u\u0308leja\u0308a\u0308nu. Kuna ka So\u0303meral on vaja abika\u0308si, oleme saanud elanikele kohapeal to\u0308o\u0308d pakkuda \u2013 ko\u0308o\u0308gis on kaks va\u0308ga tubli abikokka ja puhastusteenindajad, korterite remontimisel lo\u0308o\u0308b kaasa seitse inimest. Ligi kaksku\u0308mmend inimest ka\u0308ivad to\u0308o\u0308l mujal, mo\u0303ned neist Kuressaares, aga ka u\u0308mberkaudsetes maapiirkondades. To\u0308o\u0308d on erinevad, koristamine, liinito\u0308o\u0308, teenindussektor jm. So\u0303meral on kasutusele vo\u0303etud ka aiamaa, kartul ja peet kasvab, tomatid ja paprika on samuti hakkamas. Lo\u0303puks on tegevus see, mis aitab kodumaalt tulevate uudistega toime tulla.\u201d"}, {"text_idx": "#000010", "text": "Vo\u0303isikul on olemas vo\u0303imalus pakkuda lu\u0308hiajalist majutust kuni 70 inimesele. Kinnisvaradirektor Karl Ma\u0308nd valmistab ette Vo\u0303isiku ruumide renoveerimist: \u201ePeagi hakkame kohandama aastaid tu\u0308hjana seisnud hoonet so\u0303japo\u0303genike eluruumideks. Endisesse u\u0308hiselamusse on kavas teha apartemendid kuni 400 inimesele.\u201c"}]